Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
7 ธ.ค. 2559

กลุ่มรับเหมาฯ ขนาดเล็กแข็งแกร่งกว่าตลาด… “ซื้อ”  SEAFCO
ดัชนี SET อยู่ที่ 1,513.95 จุด -2.53 จุด -0.17% ปริมาณซื้อขาย 19,404 ลบ.
 
แนวรับ :   1,508 / 1,500          แนวต้าน :          1,520
 
สรุปทิศทางและแนวโน้มตลาด
แรงขายกลุ่มพลังงาน กดดัน SET เคลื่อนไหวแคบ: การปรับลดลงของราคาน้ำมันเมื่อคืนนี้เกือบ 2% หลังยอดผลิตน้ำมันกลุ่ม OPEC เดือน พ.ย.สูง 34.16 ล้านบาร์เรล/วัน กดดันหุ้นกลุ่มพลังงาน และ SET เคลื่อนไหวแคบตลอดช่วงเช้าที่ผ่านมา ขณะที่กลยุทธ์หลังแนะนำ “Selective” หุ้น 3 กลุ่มหลัก ได้แก่
 1) Infrastructure plays อย่างกลุ่มรับเหมาฯ แนะนำ “ซื้อ” CK SEAFCO (คาดกำไร 4Q16 ฟื้นตัวดีขึ้นจาก 3Q16 ขณะที่คาดกำไรปี 2017 จะเติบโตสูง +64% y-y และซื้อขายที่ PE 12x ต่ำกว่ารับเหมาฯขนาดใหญ่มาก – แนวต้าน 11.5/12.5 บาท) และ PYLON โดยกลุ่มรับเหมาฯขนาดเล็กที่เน้นงานฐานราก จะรับรู้รายได้ และกำไรจากงานโครงสร้างพื้นฐานเร็ว และการรับงานขนาดใหญ่ทำให้ไม่ต้องย้ายเครื่องจักรบ่อยเป็นปัจจัยบวกต่ออัตรากำไร
2) Consumption plays เป็นกลุ่มหุ้นที่คาดว่าจะได้รับผลดีจากมาตรการกระตุ้นบริโภคเพิ่มเติม แนะนำ “ซื้อ” KTC BEAUTY BJC HMPRO ROBINS COM7
3) กลุ่มพลังงาน: “ซื้อ” PTTGC ที่เป็น laggard plays ที่ได้ผลดีจากราคาน้ำมันขึ้น
 
หุ้นที่น่าสนใจทางเทคนิค
KTC “ซื้อ” ราคาหุ้นเริ่มตั้งหลักจากฐานของกรอบแนวโน้มขึ้น มีโอกาสทำแท่งเทียน Rising Three Method สอดคล้องกับเครื่องมือ MACD พลิกกลับมาเป็นบวกได้อีกครั้ง เป็นจังหวะซื้อเก็งกำไร มีแนวต้านแรกที่ 148 บาท และถัดไปที่ 151 บาท
HTECH “ซื้อ” ราคาหุ้นทะลุกรอบการพักฐานขาขึ้นรูปแบบ Bullish Flag พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ ADX และ MACD ชี้ขึ้น มีแนวต้านแรกที่ 5.30 บาท ผ่านได้มีเป้าหมายถัดไปที่ 5.50 บาท
TACC “ซื้อ” ราคาหุ้นฟื้นตัวกลับขึ้นมาทะลุ Downtrend Line ระยะสั้น พร้อมปริมาณการซื้อขายสูงโดดเด่น สอดคล้องกับเส้นค่าเฉลี่ยทำ Golden Cross ยืนยันแนวโน้ม เป็นจังหวะซื้อเก็งกำไร มีแนวต้านแรกที่ All Time High 10.50 บาท ถัดไปที่ 11.00 บาท